# Εφαρμογή Ζωγραφικής για Παιδιά - Εικονογράφηση Παραμυθιού

i

## Γίνομαι εικονογράφος: Διαβάζω το παραμύθι και ζωγραφίζω κάτι σχετικό για το εξώφυλλο του παραμυθιού

### Η συνεργασία νικάει τις δυσκολίες

Μια φορά κι έναν καιρό, σε μια καταπράσινη κοιλάδα, ζούσαν διάφορα ζώα. Ανάμεσά τους ξεχώριζαν η σοφή κουκουβάγια, το εργατικό μυρμήγκι, το δυνατό λιοντάρι και ο γρήγορος λαγός. Μια μέρα, η κοιλάδα αντιμετώπισε ένα μεγάλο πρόβλημα. Ο ποταμός που ήταν στην κοιλάδα σταμάτησε να τρέχει νερό! Από εκεί όλα τα ζώα έπιναν νερό και οι άνθρωποι πότιζαν τα χωράφια τους.

Τα ζώα ανησύχησαν πολύ και συγκεντρώθηκαν όλοι κάτω από την μεγάλη βελανιδιά για να βρουν λύση. Η σοφή κουκουβάγια πρότεινε να συνεργαστούν όλοι μαζί για να σκάψουν ένα νέο κανάλι που θα έφερνε νερό από μια μακρινή λίμνη. Όμως, το έργο ήταν μεγάλο και απαιτούσε από όλους μεγάλες προσπάθειες.

Το λιοντάρι πρότεινε να αναλάβει το σκάψιμο. Το μυρμήγκι που γνώριζε καλά από υπόγειες στοές ανέλαβε να οργανώσει το σκάψιμο. Ο λαγός να μεταφέρει τα νέα εργαλεία και η κουκουβάγια να επιβλέπει την πρόοδο. Όλα τα ζώα βοηθούσαν, όπως καθένα μπορούσε.

Το λιοντάρι με τη δύναμή του έσκαβε βαθιά, το μυρμήγκι με την ακρίβειά του κατεύθυνε την εργασία, ο λαγός με την ταχύτητά του έφερνε τα απαραίτητα εργαλεία και η κουκουβάγια με τη σοφία της έδινε συμβουλές.

Μετά από πολλές εβδομάδες σκληρής δουλειάς, το νέο κανάλι ολοκληρώθηκε. Το νερό άρχισε να ρέει ξανά στην κοιλάδα, ποτίζοντας τα χωράφια και φέρνοντας πάλι ζωή σε όλα τα φυτά και τα ζώα.

Όλα τα ζώα γιόρτασαν τη μεγάλη τους επιτυχία και κατάλαβαν πως όταν συνεργάζονται, μπορούν να ξεπεράσουν κάθε εμπόδιο.